User:M. A. Halim/আমার কিছু নিবন্ধ/প্রায় হারিয়ে যাওয়া পটগান এখন উন্নয়ন যোগাযোগের অন্যতম মাধ্যম

প্রায় হারিয়ে যাওয়া পটগান এখন উন্নয়ন যোগাযোগের অন্যতম মাধ্যম
পটগান বাংলাদেশের প্রায় হারিয়ে যাওয়া একটা লোক সংস্কৃতির মাধ্যম। প্রায় দু'হাজার বছর প্রাচীন এ লোক সংস্কৃতির মাধ্যমটি। ১৯৬০ সালের পরবতর্ী সময়ে এই পটগান আস্তে আস্তে প্রায় বিলুপ্ত হতে থাকে। বর্তমানে প্রায় হারাতে বসা এ পটগান আবারও ফিরে এসেছে নতুন রূপে। বিভিন্ন বেসরকারি উন্নয়ন সংস্থা পটগানকে এখন ব্যবহার করছে উন্নয়ন যোগাযোগ মাধ্যম হিসেবে। বিশেষ করে রূপান্তর নামে খুলনার উন্নয়ন সংস্থা পটগানকে নতুন করে তুলে এনে একে আবার জনপ্রিয় মাধ্যমে পরিণত করতে মূখ্য ভূমিকা পালন করেছে। পটগানের ইতিহাস: পটগানের প্রথমেই চলে আসে 'পট' শব্দটি। এই পট শব্দটি কোথা থেকে এসেছে তা নিয়ে লোকসংস্কৃতি গবেষকদের বিভিন্ন মতামত রয়েছে। কেউ কেউ বলেছেন 'পট্ট' শব্দ থেকে 'পট' শব্দটি এসেছে। তবে বেশী সংখ্যক গবেষকদের মতামত সংস্কৃত শব্দ 'পট' শব্দ থেকে এই শব্দের উৎপত্তি। পট শব্দের অর্থ ছবি আঁকার কাপড়। যেটা এখন ক্যানভাস নামে পরিচিত। পটের পরেই আসে পটচিত্র। সহজ কথায় পটচিত্র বলতে আমরা পটের উপর অংকিত কোন ছবিকে বুঝি। অবশ্য পরবর্তীতে কাগজ কিংবা মাটির তৈরী বড় থালার উপর চিত্র তৈরী হলে তাকেও পটচিত্র বলা হয়েছে। কারণ পূর্বের ঐ নামকরণ থেকেই পবর্তীতে নামকরণ হয়েছে। পটগানের ইতিহাস অথবা এর প্রাচীনত্ব নিয়ে আলোচনা করতে গিয়ে বলা যায়- মানুষের ভাষার প্রথম প্রকাশ ঘটে চিত্রের মাধ্যমে। ধারণা করা হচ্ছে সপ্তম ও অষ্টম শতকে পটচিত্র প্রথম তৈরী হয়। সপ্তম শতকের প্রথম দিকে রচিত বাণভট্টের 'হর্ষচরিত' -এ যমপট ব্যবসায়ীদের উল্লেখ আছে রাজা হর্ষবর্ধণ নিজে একজন পটুয়াকে কতকগুলো ছেলেদের মাঝে বসে পট বোঝাতে দেখেছিলেন। রবীন্দ্র মজুমদার লিখেছেন বৌদ্ধ ধর্ম প্রচারের উদ্দেশ্যে বুদ্ধ জীবনী ও জাতকের কাহিনী পট চিত্রের মাধ্যমে দেখানো হত। আট শতকের রচিত বিশাখাদত্তের মুদ্রারাস নাটকে এটি উল্লেখ আছে। এছাড়া কালিদাসের 'অভিজ্ঞান শকুন্তলম্' ও মালবিকাগি্নমিত্র' নাটক, ভবভূতির উত্তররাম রচিত এবং ভট্ট রচিত হরিভক্তি বিলাস' নামক গ্রন্থে পটচিত্রের বিষয়ে বিভিন্ন আলোচনা আছে। প্রায় সকল লোকসংস্কৃতি গবেষকের লেখায় এটাই স্পষ্ট যে, প্রধানত ধর্মের প্রচার ও প্রসার ঘটানোর জন্যই পটচিত্রের উদ্ভাবন। অবশ্য পরবর্তীতে অর্থ উাপার্জনের জন্যও এটি ব্যবহৃত হয়েছে। তবে কিছুকাল অতিবাহিত হওয়ার পর পটচিত্রকে আরও আকর্ষণীয় করার জন্য ছড়ার মতো করে সুর ও তাল সম্বলিত কিছু কথা সাজিয়ে এর সঙ্গে যুক্ত করা হয়েছিল। সেটাই হচ্ছে এখনকার পটগান। ধর্মপ্রচারে জন্য এই পটগান ব্যাহারের কারণ পর্যালোচনা করতে গিয়ে দেখা গেছে তখনকার সময় বিভিন্ন ভাষাভাষী ও নিরর মানুষের জন্য ছবির ভাষা বেশী গ্রহণযোগ্য ছিল। অনেকে মনে করেন বাংলার পট শিল্পীরা বৌদ্ধযুগের চিত্রকরদের উত্তরসাধক। এ সম্পর্কে ড. দিনেশ চন্দ্র সেনের মন্তব্য পটুয়াদের পূর্ব পুরুষ মাস্করী উপাধিধারী বৌদ্ধ ভিুরা বুদ্ধের সময় হতে পটচিত্র এঁকে বৌদ্ধ ধর্ম প্রচার করতো। বাংলার মাস্করীদের নাম পটীদার ব্রাহ্মণদের দ্বারা অত্যাচারিত পটুয়ারা অনেকে ইসলাম ধর্ম গ্রহণ করলেও তাদের পূর্ব পুরুষের বৃত্তি আঁকড়ে ধরেছিলেন। এক সময় ভারতবর্ষের প্রায় সব এলাকাতেই পটচিত্রের প্রচলন ছিল। প্রাচীন ভারতীয় শাস্ত্র কাব্যাদিতে পটের অনেক প্রমান আছে। অবশ্য গুজরাটে এখনও 'চিত্রকর্থীর' অস্তিত্ব আছে। এই চিত্রকর্থী হচ্ছে পটগানের গুজরাটীয় ভাষা এবং সেখানকার পটুয়ারা বাংলার পটুয়াদের মতো ঘুরে ঘুরে পট দেখিয়ে অর্থ উপার্জন করে। বাংলাতেও কোন এক সময় পটুয়ারা পট দেখিয়ে ও গান শুনিয়ে যেমনি অর্থ উপার্জন করতো তেমনি সমাজের দরিদ্র মানুষদের লোকশিা দিতো। তবে সেই পটগানের কাহিনী ছিল পৌরনিক অথবা অলৌকিক। শুধু বৌদ্ধ কিংবা হিন্দু কাহিনী নিয়েই পট গান তৈরী হয়নি, মুসলিম কাহিনী নিয়েও পটগান তৈরী হয়েছে যেমন গাজী কালুর পটগান। গাজীপীরকে মনে করা হতো বাঘের দেবতা। পূর্ববঙ্গে বেশী প্রচলন ছিলো এই গাজী কালুর পট। প্রফুল্ল বাবু পূর্ববঙ্গের গাজীর পট নাচানোর বর্ননায় এক স্থানে একটি চিত্রের উল্লেখ করেছেন, গাজী সাহেব ব্যাঘ্রের উপর সমাসী ও চারিদিকে ঊর্দ্ধপুচ্ছ ব্যাঘ্রাদির পালায়ন। ড. সুকুমার সেন তাঁর 'ইসলামিক বাংলা ' সাহিত্য গ্রন্থে গাজীর 'পট' পাদনামে একটি আলোকচিত্র দিয়েছেন, তাতে শ্মশ্রুধারী বাঘের ঊপর গাজীর মনুষ্যমূর্তি অঙ্কিত দেখা যায়। এছাড়াও গাজী-কালু-চম্পাবতীর জীবনকে কল্পনা করে তাদের জীবনের ধারাবাহিকতার উপর বিভিন্ন পটগান তৈরী হয়েছে। অবশ্য প্রাচীন পটের প্রত্য নিদর্শন নেই বললেই চলে। তবে বিদেশের অনেক মিউজিয়ামে প্রাচীন পট সংরতি আছে। যার মধ্যে অক্সফোর্ডে All Souls College ম্যানচেস্টার, John Rylands Library এবং আয়ারল্যান্ডের Chestor Batty Library - তে রাখা ৭ থেকে ৮টি আকর্ষণীয় পটচিত্র আছে। এগুলোর মধ্যে আবার Chestor Batty Library- তে রাখা পটটি সবচেয়ে বেশী প্রাচীন। ভগবত ও পূরাণের গল্পে অঙ্কিত এই পটটি পনেরো শতকের। মসলিন কাপড়ের তৈরী ও দেশীয় রঙ ব্যবহৃত এই পটটির দৈর্ঘ্য ১৭০ ফুট এবং প্রস্থ মাত্র ২ ইঞ্চি। ধারণা করা হয় গাজীর পট চিত্রগুলো ষোল শতকের। কারণ ইসমাইল গাজীর অবির্ভাবের কাল পনের শতকের শেষের দিকে বলে ধরা হয়। অবশ্য ষোল শতকের কবি মুকুন্দরামের চন্ডিমঙ্গল কাব্যে পট চিত্রের উল্লেখ পাওয়া যায়। অক্সফোর্ডের All Souls College রতি পটটি সতের শতকে অঙ্কিত এবং ম্যানচেস্টার John Rylands Library -তে সংরতি পটটি ১৭৮০ সালে অঙ্কিত। পটগানের নবজন্ম: বাংলাদেশের বিশেষ করে দেশের দক্ষিণ-পশ্চিমাঞ্চলের ঐতিহ্যবাহী এ পটগান ১৯৬০ সালের পর থেকেই বিলুপ্ত হতে শুরু করে। পটুয়ারা পটগান দেখিয়ে তাদের জীবিকা নির্বাহ করতে পারছিলেন না। এ কারণে তারা পটগান পরিহার করতে শুরু করেন। খুলনাঞ্চলে বিগত শতকের শেষ দশকে রূপান্তর নামে একটি বেসরকারী উন্নয়ন সংস্থা সাংস্কৃতিক কর্মকান্ড বিকাশের মাধ্যমে জনগণের সচেতনতা সৃষ্টির কাজ করতে গিয়ে ১৯৯৪ সালে মংলা অঞ্চলে এ বিলুপ্তপ্রায় পটগানের সন্ধান পান। সংস্থার প্রধান নির্বাহী স্বপন গুহ এবং পরিচালক রফিকুল ইসলাম খোকন-এর অভিজ্ঞ চোখ বুঝে নেয় এ মাধ্যমটির কিছু পরিবর্তন সাধন করলেই তা উন্নয়ন যোগাযোগের ক্ষেত্রে একটি অসাধারণ মাধ্যম হয়ে উঠতে পারে। তারা এলাকায় আয়োজন করলেন পটগান প্রতিযোগিতার। আর তাদের এ কাজে উৎসাহিত করেছিলেন মংলা এলাকার প্রবীন শিক্ষক ও সংস্কৃতি কর্মী কৃষ্ণপদ অধিকারী। রাতের বেলা পোর্টেবল জেনারেটরের আলোয় ভিএইচএস ক্যামেরায় ধারণ করা হয় সে পটগানের প্রতিযোগিতার পুরোটা। পটগান বিষয়ে ধারণা নেওয়া হ'লো, তৈরি হ'লো উন্নয়ন যোগাযোগে পটগানের ব্যবহারের প্রাথমিক চিন্তা। কিন্তু কাজ বাস্তবায়ন করতে গিয়ে দেখা গেল পটগটন লেখা এবং সুর করা খুব সহজ কাজ নয়। বানিয়ার চর থেকে সংগ্রহ করা হ'লো লোককবি ইলিয়াস ফকিরকে। এবারে চললো ঘষামাজার পালা। চাহিদা অনুযায়ী গান লিখে সুর করলেন ইলিয়াস ফকির। শিল্পীকে দিয়ে বড় ক্যানভাসে অাঁকানো হলো গানের সাথে সঙ্গতিপূর্ণ প্রয়োজনীয় চিত্র। তৈরি করা হ'লো পটগানের দল। তারপর মহড়া শেষে পরিবেশনা। সব কিছুই মিলে গেল মাপে মাপে। দেশের উন্নয়ন অঙ্গনে সৃষ্টি হলো আলোড়নের। রূপান্তরের পটগান দেখে মুগ্ধ সাংস্কৃতিক ব্যক্তিত্ব, অন্যান্য এনজিও এবং দাতা সংস্থা। সবাই উন্নয়ন যোগাযোগ মাধ্যম হিসেবে পটগানের ভুরিভুরি প্রশংসা করলেন। রূপান্তর প্রথম পটটি উপস্থাপন করে ১৯৯৮ সালের ৫ই জুন বিশ্ব পরিবেশ দিবস উপলক্ষে বাগেরহাট জেলার রামপাল উপজেলায়। অবশ্য পটগানটিও তৈরী হয়েছিলো সুন্দরবন ও পরিবেশকে ঘিরে। পরবতীর্তে রূপান্তর পটগান নিয়ে আরো বিভিন্ন ভাবে গবেষণা করে। উল্লেখ্য, রূপান্তরের পটগানগুলো কোন পৌরানিক কিংবা অলৌকিক কাহিনী নিয়ে নয়। এটিকে আসলে উন্নয়ন যোগাযোগের মাধ্যম হিসেবে রূপান্তর ব্যবহার করছে। যে কারণে অনেক বেশী দর্শককে একসঙ্গে দেখানো এবং তাদের দৃষ্টি আকর্ষণ করার জন্য পটচিত্র, সুরের বৈচিত্র্যতা এবং উপস্থাপনের ভঙ্গীও অনেকখানি পরিবর্তন করা হয়েছে। ‌এখন পর্যন্ত বিভিন্ন ইস্যুর উপর রূপান্তরের পটের সংখ্যা প্রায় ১০০টি। যার মধ্যে সুন্দরবন, পরিবেশ, গণতন্ত্র, ইউনিয়ন পরিষদ, পৌরসভা ও সিটি কর্পোরেশনের, মানবাধিকার, আর্সেনিক, শিশু অধিকার, নারীর অবস্থা ও অবস্থান, জেন্ডার, সার্বিক সারতা আন্দোলন, স্বাস্থ্য তথ্য, পলিথিন প্রতিরোধ, দূর্যোগ ব্যবস্থাপনা, পানি সম্পদ ব্যবস্থাপনা, ঔষধী গাছের পটগান প্রভৃতি উল্ল্খেযোগ্য। এর মধ্যে পরিবেশের পটগানটির শো হয়েছে এক হাজারেরও বেশী। পাচার বিষয়ক পটগানটির শো হয়েছে পাঁচ শতাধিক। এ পর্যন্ত রূপান্তর পরিবেশিত পটগানের দর্শক সংখ্যা ৫০ লাখেরও বেশী। শুধুমাত্র বাংলাদেশের বিভিন্ন অঞ্চলেই নয় রূপান্তর তাদের পটগানের প্রদর্শনী করেছে সুইডেন, ফিলিপাইন, থাইল্যান্ড এবং ভারতে। সবখানেই এ পটগান প্রশংশিত হয়েছে। পটগানের বাংলা বাণী না বুঝেও দর্শকরা ছবি থেকে তার মেসেজটি ঠিকই ধরে নিতে পারছেন। এখানেই যোগাযোগ মাধ্যম হিসেবে পটগানের সার্থকতা। এ পটগানকে চতুর্থ প্রজন্মের পট বলা হচ্ছে। এ পটগান ক্রমশঃ ব্যাপকতা পাচ্ছে ও সর্বসাধারনের মাঝে মর্যাদা এবং জনপ্রিয়তা লাভ করেছে। রূপান্তরের পটগান এখন লোকশিা ও জনসচেতনতার প্রধান মাধ্যম হিসেবে ব্যবহৃত হচ্ছে। রূপান্তর এ চতুর্থ প্রজন্মের পটগান উন্নয়ন যোগাযোগের মাধ্যম হিসেবে ব্যবহার শুরু করলেও এখন অনেক এনজিও এখন এটিকে ব্যবহার করছে। রূপান্তর এ পটগানের প্রযুক্তি বিষয়ে অন্যান্য এনজিওকে প্রশিণের মাধ্যমে হস্তান্তর করছে। এটাই এখন রূপান্তরের সার্থকতা যে তারা যা শুরু করেছিল তা' এখন অন্যরা গ্রহণ করছেন। এতে বাংলাদেশের বিলুপ্তপ্রায় একটি লোক সংস্কৃতি মাধ্যম তার ঐতিহ্য ফিরে পেয়েছে।